# Peter Scholze

Peter Scholze (Dresden, 11 de desembre de 1987) és un matemàtic alemany conegut pels seus treballs en geometria algebraica. És professor a la Universitat de Bonn i es considera un dels matemàtics actuals més influents.

## Vida

Sholze va estudiar al Heinrich-Hertz-Gymnasium a Berlin-Friedrichshain, un gymnasium a un districte de Berlín orientat a les ciències i les matemàtiques. Com a estudiant, va participar en la Olimpíada Internacional de Matemàtiques, on va guanyar tres medalles d'or (2005, 2006 i 2007) i una de plata (2004).
Va obtenir el doctorat a la Universitat de Bonn el 2012 sota supervisió de Michael Rapoport. Va acabar la carrera en tres semestres i el Màster en 2 semestres addicionals.
Està casat amb una matemàtica i té una filla.

## Treballs

La feina d'en Scholze se centra en aspectes de la geometria aritmètica, com la geometria p-àdica i les seves aplicacions. Va presentar en una forma mes compactada feina anterior de Gerd Faltings, Jean-Marc Fontaine i Kiran Kedlaya. La seva tesi doctoral sobre espais perfectoides va portar a la solució a un cas especial de la conjectura weight-monodromy o de Deligne.
Va ser catedràtic el 2012, a l'edat de 24 anys i després d'acabar el seu doctorat, sent el catedràtic més jove d'Alemanya.
El 2018 va ser nomenat director de l'institut Max Planck de Matemàtiques.

## Premis

Ha rebut nombrosos premis, llistats a continuació
* 2011 fins al 2016, va ser Research Fellow del Clay Mathematics Institute.
* 2012 va ser guardonat amb el Prix i Cours Peccot.
* 2013 va guanyar el premi SASTRA Ramanujan Prize.
* 2014 el Premi d'investigació Clay.
* 2015 el Premi Cole d'Àlgebra.
* 2015 Premi Ostrowski.
* 2015 Premi Fermat de l'Institut de Matemàtiques de Toulouse.
* 2016 Premi Leibniz de la Deutsche Forschungsgemeinschaft.
* 2016 va rebutjar els 100.000 $ del premi "New Horizons in Mathematics Prize" dels Breakthrough Prize.
* 2018 Medalla Fields de la International Mathematical Union "Per transformar la geometria algebraica aritmètica sobre cossos p-àdics a partir de la seva introducció dels espais perfectoides, amb aplicació a les representacions de Galois, i pel desenvolupament de noves teories de cohomologia."

## Referències

* ↑ «HCM: Prof. Dr. Peter Scholze» (en anglès). [Consulta: 29 juliol 2018].
* 1 2 «Mathematiker Peter Scholze (24) nimmt Ruf nach Bonn an - als jüngster deutscher W3-Professor» (en alemany). [Consulta: 29 juliol 2018].
* ↑ «SASTRA Deemed University». Arxivat de l'original el 2019-03-22. [Consulta: 29 juliol 2018].
* ↑ «Mit ihm kann man rechnen» (en alemany). Der Tagesspiegel Online, 03-08-2005. ISSN: 1865-2263.
* ↑ «International Mathematical Olympiad». Arxivat de l'original el 2019-03-27. [Consulta: 29 juliol 2018].
* ↑ «Peter Scholze - The Mathematics Genealogy Project». [Consulta: 29 juliol 2018].
* ↑ «Interview with Research Fellow Peter Scholze» (PDF) (en anglès). Clay Mathematics Institute (CMI), 2012. Arxivat de l'original el 2019-09-11. [Consulta: 28 octubre 2018].
* ↑ Schmundt, Hilmar «Bildung: Lieber Mathe als Rockband» (en (alemany)). Der Spiegel, 17, 23-04-2016 [Consulta: 16 setembre 2018].
* ↑ Klarreich, Erica «The Oracle of Arithmetic» (en anglès). Quanta Magazine, 28-06-2016 [Consulta: 16 setembre 2018].
* ↑ Scholze, Peter PERFECTOID SPACES: A SURVEY, pàg. 38.
* ↑ «Mathe-Genie: 24-Jähriger wird Deutschlands jüngster Professor». Spiegel Online, 16-10-2012.
* ↑ «Peter Scholze new director at the Max Planck Institute for Mathematics | Max Planck Institute for Mathematics» (en anglès). [Consulta: 29 juliol 2018].
* ↑ «Peter Scholze | Clay Mathematics Institute» (en anglès). Arxivat de l'original el 2019-05-17. [Consulta: 29 juliol 2018].
* ↑ «American Mathematical Society» (en anglès). [Consulta: 29 juliol 2018].
* ↑ Yueksel, BySite- Beatrice. «Ostrowski». [Consulta: 29 juliol 2018].
* ↑ «Lauréats du Prix Fermat» (en francès). Institut de mathématiques de Toulouse, 19-12-2017. Arxivat de l'original el 13 de juliol 2018. [Consulta: 29 juliol 2018].
* ↑ «DFG, German Research Foundation - Leibniz Prizes 2016: DFG Honours Ten Researchers» (en anglès). Arxivat de l'original el 2018-11-26. [Consulta: 29 juliol 2018].
* ↑ «Breakthrough Prize – Breakthrough Prize Awarded $22 Million In Science Prizes» (en anglès). [Consulta: 29 juliol 2018].
* ↑ «Fields Medals 2018 | International Mathematical Union (IMU)» (en anglès). [Consulta: 27 agost 2018].